

Kruger logo.png

PRESSEMEDDELELSE

**21. september 2014**

**Billund BioRefinery hædret**

**med Svend Auken-prisen**

*Ny miljøpris til Billund BioRefinery, der hædres for en særlig indsats på miljøområdet i fornemt selskab med tidligere vindere som f. eks. Verdensnaturfonden og Grundfos*

Miljøminister Kirsten Brosbøl overrakte i dag Svend Auken-prisen til Billund BioRefinery - Fremtidens Renseanlæg - på Socialdemokraternes kongres i Aalborg. Prisen tildeles for en særlig indsats på miljø- og klimadagsordenen, og Billund BioRefinery fremhæves især for et ambitiøst offentligt-privat partnerskab, der gør spildevand og affald til en ressource frem for et problem.

"Billund BioRefinery er et eksempel på mennesker, der hele tiden stræber efter at gøre det bedre, udvikle nye produkter og lave løsninger, der gavner miljøet i både Danmark og resten af verden.   
I får prisen, fordi I er ambitiøse - I har det bedst, når I er lige foran de andre i sektoren," lød det fra Kirsten Brosbøl, som for en måned siden tog det første spadestik til Billund BioRefinery.

"Fremtidens Renseanlæg er også et mønstereksempel på, hvad vi kan ved offentligt-privat samarbejde, og som miljøminister kan jeg kun klappe i hænderne. Det er eksempler som dette, vi har brug for i Danmark fremover - og i resten af verden for den sags skyld."

Partnerne bag Billund BioRefinery, Krüger A/S og Billund Vand A/S, glæder sig over, at det fælles mål og tætte samarbejde allerede nu har vakt stor interesse både herhjemme og i udlandet.

"Prisen er en dejlig anerkendelse af visionerne for Fremtidens Renseanlæg. Helt i Svend Aukens ånd var Billund Vand blandt de første, der så muligheder i spildevand og husholdningsaffald.   
De tænkte cirkulær økonomi, længe før nogen havde opfundet begrebet. For Krüger er projektet desuden en enestående mulighed for at demonstrere vores løsninger i fuld skala og skabe grobund for eksport og nye arbejdsplader,” siger direktør Leif Bentsen fra Krüger A/S.

Billund BioRefinery er tidligere i år blevet hædret med bl.a. Global Water Awards og EU's Miljøpris, og Svend Auken-prisens anerkendelse af de tårnhøje ambitioner glæder ekstra meget.

"Svend Auken viste vejen som miljøminister ved at sætte miljøarbejdet i gang og på skinner gennem sit utrættelige og dybt engagerede arbejde. Vi lover at gøre det både endnu bedre og endnu grønnere i fremtiden. Og vi vil gøre det ambitiøst, energisk og utålmodigt - helt i ånden fra Svend Auken,” sagde adm. direktør Ole P. Johnsen fra Billund Vand A/S i sin takketale.

Svend Auken-prisen til minde om Danmarks tidligere miljøminister, afdøde Svend Auken, blev indstiftet i 2009 og er tidligere blevet tildelt EU-kommissær Margot Wallström, Verdensnaturfonden, Samsø Energiakademi, Grundfos og forbrugerbevægelsen Stop Spild af Mad.

**Flere fakta om Billund BioRefinery, Krüger A/S og Billund Vand A/S på næste side og på** [**www.billundbiorefinery.dk**](http://www.billundbiorefinery.dk)

**For yderligere oplysninger og kommentarer kontakt:**

*Adm. dir. Ole P. Johnsen, Billund Vand A/S, mobil 22 69 24 87*

*HR- og Kommunikationschef Anne Abraham, Krüger A/S, mobil 21 71 38 72*



Kruger logo.png

**Fakta om Billund BioRefinery**

* Fremtidens renseanlæg, et såkaldt fyrtårns-/demonstrationsprojekt, med støtte fra Miljøteknologisk Udviklings- og Demonstrationsprogram (MUDP) samt Vandsektorens Teknologiudviklingsfond (VTU-fonden) og et samlet budget på knap 70 mio. kr.
* Et anlæg med store miljømæssige perspektiver i form af bedre spildevandsrensning samt udnyttelse af energiindholdet i spildevandsslam i form af el, varme og effektiv, lugtfri naturgødning samt biprodukter som fosfor (kunstgødning) og bioplastik
* Et anlæg med store perspektiver for dansk miljøeksport og et udstillingsvindue for de førende danske kompetencer indenfor spildevandsbehandling og miljøteknologi
* Projektet startede i 2013 og forventes fuldt udbygget i 2017

**Mere information på** [**www.billundbiorefinery.dk**](http://www.billundbiorefinery.dk)

**Fakta om Krüger A/S**

* Krüger A/S udfører alle former for avanceret vandbehandling inden for drikkevand, procesvand, kommunalt og industrielt spildevand, slam, afløbsteknik, jord- og grundvand samt styring, regulering og overvågning af vandbehandlingsanlæg
* Både i Danmark og internationalt arbejder Krüger A/S som rådgiver, entreprenør og leverandør af udstyr, services og løsninger
* Krüger A/S beskæftiger ca. 900 medarbejdere, heraf 450 i Danmark

**Mere information på** [**www.kruger.dk**](http://www.kruger.dk)

**Fakta om Billund Vand A/S**

* Forsyningsselskab med base i Grindsted, ejet 100 pct. af Billund Kommune og organiseret i et aktieselskab jfr. Vandsektorloven med tre datterselskaber, Billund Drikkevand A/S, Billund Spildevand A/S og Billund Energi A/S
* Det nye selskab Billund Energi A/S håndterer aktiviteter og salg af knowhow indenfor energiudnyttelse af husholdningsaffald og biogasområdet
* Billund Vand-koncernen beskæftiger i alt 25 medarbejdere og havde i 2013 en samlet omsætning på 69,6 mio. kr.

**Mere information på** [**www.billundvand.dk**](http://www.billundvand.dk)

**For yderligere oplysninger og kommentarer kontakt:**

*Adm. dir. Ole P. Johnsen, Billund Vand A/S, mobil 22 69 24 87*

*HR- og Kommunikationschef Anne Abraham, Krüger A/S, mobil 21 71 38 72*